stanford-oval/wikipedia huggingface dataset:
ראיון עם הערפד (סדרת טלוויזיה)
צוות השחקנים והדמויות > דמויות משניות

אסד זמאן – ראשיד, בן לווייתו של לואי בשנת 2022.
סטיבן נורפליט – פול דה פוינט דו לאק, אחיו של לואי.
קאלין קולמן – גרייס דה פוינט דו לאק, אחותו של לואי.
ריה דון צ'ונג – פלורנס דה פוינט דו לאק, אמו של לואי.
ג'ף פופ – פין אושיה
כריס סטאק – תומאס "טום" אנדרסון
לוק ברנדון פילד – דניאל מולוי, בצעירותו.
רייצ'ל הנדלר – פג-לג דוריס
ג'ון דימאג'יו – אלדרמן פנוויק
דנה גורייר – בריקטופ ויליאמס
כריסטיאן רובינסון – ליווי פרנייר
מורה גרייס אתארי – אנטואנט, זמרת בלוז.
הפקה > פיתוח

בשנת 2014, נמסר כי עיבוד זיכיון חדש לסדרת "The Vampire Chronicles" שנכתבה על ידי הסופרת אן רייס, נמצא בפיתוח כסדרת סרטים על ידי חברות ההפקה "סרטי יוניברסל" ו-"Imagine Entertainment". סדרת הרומנים עובדה בעבר לעיבוד קולנועי באותו שם משנת 1994 בכיכובם של טום קרוז ובראד פיט, ולסרט ההמשך הכושל משנת 2002, "מלכת הארורים". בנה של רייס, כריסטופר רייס, עיבד את התסריט ונמסר כי אלכס קורצמן ורוברטו אורצ'י יפיקו את סדרת הסרטים. עם זאת, לא היו התפתחויות נוספות בהפקת הסרטים עד ל-26 בנובמבר 2016, כאשר נמסר כי רייס עצמה השיגה חזרה את זכויותיה על הזיכיון, מתוך כוונה לעבד את סדרת הרומנים לסדרת טלוויזיה, אותה היא ובנה יפיקו. עם הודעה זו, רייס הצהירה: ”סדרת טלוויזיה באיכות הגבוהה ביותר היא כעת החלום שלי עבור לסטאט, לואי, ארמנד, מריוס והשבט כולו. למרות שהיה לנו העונג לעבוד עם הרבה אנשים טובים בקשר לתוכנית הזו, זה לא הסתדר. כעת, יותר מתמיד, ברור לגמרי שהטלוויזיה היא המקום שאליו שייכים הערפדים.”
ב-28 באפריל 2017, פורסם כי אולפני "סרטי פרמאונט" ו-"Anonymous Content" זכו במכרז על הזכויות לאחר מלחמת הצעות תחרותית בת חודש. כריסטופר רייס שב לשכתב את התסריט, נמסר כי את הסדרה יפיקו דייוויד קאנטר וסטיב גולין. ב-11 בינואר 2018, יוצר הסדרה "חניבעל, בריאן פולר, הצטרף להפקה כמפיק בפועל, אך מאוחר יותר באותו החודש נמסר כי החליט לעזוב כדי לא להפריע לחזון של רייס. ב-17 ביולי 2018, "הולו" רכשה את הזכויות והחלה את תהליך הפקת הסדרה; ב-19 בפברואר 2019, נמסר כי די ג'ונסון תחליף בתפקיד את פולר. ב-19 בדצמבר 2019, הוכרז כי "הולו" החליטה לבטל את ההפקה, כאשר רייס הוסיפה את טרילוגיית "Lives of the Mayfair Witches", שהזכויות עליה עדיין היו בבעלות אולפני "האחים וורנר", לעסקת הזכויות המלאה. "פרמאונט" הייתה בעמדה להחזיר לעצמה את הזכויות על הרומנים שכן דווח שהאולפנים היו בין ארבעת המציעים המבקשים את הזכויות על הזיכיון.
ב-13 במאי 2020, הוכרז כי "AMC Networks" רכשה את הזכויות על קניינו הרוחני של הזיכיון, הכולל 18 רומנים ואפשרות לפתח סרטים עלילתיים וסדרות טלוויזיה במסגרת העסקה. ב-24 ביוני 2021, רשת "AMC" הזמינה עיבוד טלוויזיוני בן 8 פרקים לרומן הראשון בסדרה, "ראיון עם הערפד", שתעלה לשידור בשנת 2022. עוד נמסר כי על יצירת הסדרה יהיה אמון רולין ג'ונס, שאף יפיק ויכתוב אותה; וכי מארק ג'ונסון עתיד להפיק את הסדרה לצדו של ג'ונס במסגרת העסקאות שלהם עם אולפני AMC, כמו גם לשמש כמפקח על הזיכיון הטלוויזיוני עבור רשת "AMC". ב-19 ביולי 2021, פורסם כי אלן טיילור, במאי הסדרות "מד מן" ו"משחקי הכס", יביים את שני הפרקים הראשונים של העונה הראשונה וכן ישמש כמפיק בפועל.
הפקה > ליהוק

באוגוסט 2021, נמסר כי סאם ריד וג'ייקוב אנדרסון לוהקו לדמויותיהם של לסטאט ולואי, אותם גילמו טום קרוז ובראד פיט, בהתאמה, בעיבוד הקולנועי משנת 1994. באוקטובר 2021, נמסר כי ביילי באס לוהקה לדמותה של קלאודיה, אותה גילמה קירסטן דאנסט בעיבוד הקולנועי.
הפקה > צילומים

צילומי העונה הראשונה החלו בשלהי דצמבר 2021.
שידור

הסדרה עלתה לשידור ב-2 באוקטובר 2022 בערוץ "AMC". פרקי הסדרה זמינים גם בשירות ההזרמה, "AMC+", לאחר שידורם בכבלים.
פרסים ומועמדויות

| שנה | פרס | קטגוריה | מועמד (ים) | תוצאה | מקורות |
| --- | --- | --- | --- | --- | --- |
| 2023 | פרסי TCA | הישג יוצא דופן בדרמה | "ראיון עם הערפד" | מועמדות |  |
| 2023 | פרסי TCA | תוכנית חדשה יוצאת דופן | "ראיון עם הערפד" | מועמדות |  |
| 2024 | פרס סאטורן | סדרת האימה הטובה ביותר | "ראיון עם הערפד" | מועמדות |  |
| 2024 | פרס סאטורן | מהדורת הטלוויזיה הביתית הטובה ביותר | "ראיון עם הערפד" – עונה ראשונה | מועמדות |  |
| 2025 | פרס סאטורן | סדרת האימה הטובה ביותר | "ראיון עם הערפד" | מועמדות |  |
חוק להגנת הספרות והסופרים בישראל

| --- | --- |

 פרטי החוק
 תאריך חקיקה:  6 באוגוסט 2013
 תאריך חקיקה עברי:  ל' באב תשע"ג
 גוף מחוקק:  הכנסת התשע עשרה
 שטחים שעליהם חל החוק:  ישראל 
 תומכים:  45
 מתנגדים:  3
 חוברת פרסום:  ספר החוקים 2407, עמ' 208
 הצעת חוק:  ממשלתית
 משרד ממונה:  משרד התרבות והספורט
 מספר תיקונים:  1
 נוסח מלא:  חוק להגנת הספרות והסופרים בישראל (הוראת שעה), התשע״ג–2013
 תאריך פקיעה:  7 ביוני 2018
 
פרסום מבצע למכירת ספרים המתייחס לכניסת החוק לתוקפו
חוק להגנת הספרות והסופרים בישראל (הוראת שעה), התשע”ג-2013 הוא חוק ישראלי שחייב שמירה על מחיר קבוע לספר ישראלי בשנה וחצי הראשונות לצאתו לאור, וקבע שיעורי מינימום לתמלוגים לסופר ישראלי.
החוק אושר בכנסת ב-31 ביולי 2013, נכנס לתוקף ב-6 בפברואר 2014, והיה אמור להיות בתוקף במשך שלוש שנים, כדי לעמוד על השפעתו ולהחליט על המשך דרכו של החוק. ב-30 במאי 2016 תוקן החוק על ידי הכנסת, ונקבע שרבים מסעיפיו יתבטלו ב-1 בספטמבר 2016. החוק פקע ביום 7 ביוני 2018.
מטרת החוק

סעיף 1 לחוק מציג את מטרתו:
מטרות חוק זה הן להבטיח לסופרים ישראלים גמול הולם בעד יצירתם, לקדם את הספרות בישראל, לשמור על גיוון תרבותי בפרסום ובהפצה של ספרים בישראל, לתת הזדמנות לקוראים לבחור מבין מגוון רחב של ספרים לפי רצונותיהם וטעמיהם ולאפשר תחרות בין הוצאות הספרים וחנויות הספרים בנוגע לכמות, למגוון ולאיכות הספרים המוצעים לצרכן.
דברי ההסבר להצעת החוק מרחיבים בעניין זה:
הספר והספרות נחשבים למוצר בעל ערך תרבותי מובהק אשר מדינות רבות בעולם המערבי הכירו בצורך להסדיר את מעמדו. מדינות אלה דחו את הגישה שלפיה ספר אינו אלא "מוצר מדף", אשר צריך להיות כפוף לתנאי השוק החופשי.
במדינת ישראל קיים מצב ייחודי שלפיו התנהלות שוק הספרים מוכתבת באופן כמעט בלעדי על ידי דואופול המורכב משתי רשתות ספרים השולטות בכ-80% מהשוק. אחת מהרשתות מתאפיינת במבנה משפטי של בעלות אנכית, בהיותה נשלטת על ידי הוצאת ספרים. מצב דברים זה פוגע באופן ניכר בתחרות החופשית בתחום.
על רקע האמור נוצר בשנים האחרונות כשל שוק חמור בענף הספרים בארץ, אשר גרם לפיחות רב במעמדם של הסופרים והספרות, ולפגיעה של ממש בהכנסותיהם של הסופרים והמוציאים לאור. כתוצאה מתחרות המחירים בין שתי רשתות הספרים השולטות בשוק, המוציאים לאור והסופרים נאלצים להיכנע לתכתיביהן בכל הנוגע לשיעור ההנחה שבו הן רוכשות מהם את הספרים. כפועל יוצא מכך פוחת גם גובה התמלוגים - הנמוך ממילא - המשולם בידי הוצאות הספרים לסופרים בעד עבודתם, מאחר שתמלוגים אלה נגזרים כאחוז ממחיר מכירת הספר לצרכן בפועל ולא מהמחיר המומלץ לצרכן.
חנויות הספרים הפרטיות, שאינן חלק מאותו דואופול, אינן יכולות לקבל הנחות משמעותיות בדומה לרשתות הספרים. הדבר מונע מהן למכור את הספרים במחיר תחרותי, ועל כן מספרן הולך ומצטמצם, בהיעדר יכולת לעמוד בתנאי השוק שנוצר. כפועל יוצא מכך נפגעים גם המגוון וההיצע של הצרכן הישראלי.
בשל כך, מן הראוי לקיים הגנה על הספרות והסופרים בישראל, לתקופה מוגבלת, לשם קידום מטרות החוק המוצע, בדומה לחוקים דומים בעולם, ובעיקר בצרפת. לפיכך, נקבע החוק המוצע כהוראת שעה, אשר בסיומה תיבחן השפעת החוק על שוק הספרים הישראלי.
[...]  החוק מאזן בין מגוון אינטרסים מנוגדים, ובהם הרצון להימנע ממעורבות גדולה בכלכלת השוק החופשי, מצד אחד, ומצד שני, הרצון להגן על הסופרים ועל הספרות הנפגעים כתוצאה מאותה כלכלת שוק, נוכח אותו מצב ייחודי הקיים בארץ בענף זה.
הוראות החוק

״ספר״ מוגדר בחוק כך: ”ספר פרוזה, שירה או עיון הכתוב בעברית או בערבית, לילדים או למבוגרים, בין במקור ובין שתורגם לעברית או לערבית, אשר יצא לאור בישראל לשם מכירתו באמצעות חנות ספרים. ” מכאן שהספרים המוגנים על ידי החוק הם גם ספרים מתורגמים לעברית או ערבית.
לספר תינתן "תקופת הגנה", שהיא 18 חודשים ממועד הדפסת המהדורה הראשונה של הספר. בתקופת ההגנה יהיה מחיר הספר קבוע, ויצוין על הצד החיצוני של כריכתו (ניתן לקבוע מחירים שונים לגרסה מודפסת ולגרסה אלקטרונית). רכישת הספר באמצעות תווי קנייה שנועדו לרכישת ספרים ומחירם נמוך מערכם הנקוב, אסורה אף היא. בשבוע הספר העברי מותרת הנחה של עד 20% ממחירו הנקוב של ספר מוגן. כמו כן מותרת הנחה של עד 20% במכירה של מאה ספרים לגורם אחד.
החוק קובע שיעורי מינימום לתמלוגים שיש לשלם לסופר ישראלי.
לפקחי משרד הכלכלה ניתנה הסמכות לפקח על ביצוע החוק, ולתת התראה מינהלית ולהטיל עיצום כספי על המפר אותו.
הפולמוס סביב החוק

טרם חקיקת החוק וגם לאחר מכן, העלו נגדו מספר טענות וביניהן:
החוק מתערב בשוק החופשי, ופוגע בחופש הכלכלי של הצרכנים, הסופרים, ההוצאות ורשתות הספרים.
החוק יוביל להתייקרות הספרים, וייפגע ביכולתן של אוכלוסיות חלשות מבחינה כלכלית לרכוש ספרים.
החוק יפגע בתפוצת הספרים ובחשיפת הציבור לספרים חדשים, ולפיכך יש בו משום פגיעה בעקרון הפלורליזם ובחופש הביטוי.
החוק יפגע במיוחד בסופרים חדשים או לא מוכרים, משום שהוא יגביר את הסיכון בהוצאה לאור של ספר שעלול להיות לו ביקוש נמוך, ולא ניתן יהיה להוזילו בהתאם.
החוק יקטין את הכנסות הסופרים, בשל הקטנת השוק.
הוצאת ספרים מסוימת אף החליטה למכור ספרים במופגן במחיר נמוך מן המותר, והוטל עליה קנס כבד.
תומך נלהב בחקיקה שתגן על מחיר הספר היה העורך הראשי של "הספריה החדשה", מנחם פרי. עם זאת, לאחר כניסת החוק לתוקף עקף אותו פרי באמצעות פרשנות דווקנית להגדרתה של תקופת ההגנה על ספר – "18 חודשים ממועד הדפסת המהדורה הראשונה של הספר", והציע מחיר מוזל לרוכשים את ספרי "הספריה החדשה" טרם צאתם לאור.
רחלי אידלמן, יו"ר התאחדות הוצאות ספרים בישראל, הגנה על החוק ואמרה כי "מאז כניסת החוק לתוקף עלה שכר הסופרים המשולם לסופרים בישראל, וכמות הספרים שנמכרה לא ירדה בהשוואה לתקופה המקבילה לפני שנכנס החוק לתוקף".
היסטוריה חקיקתית > החקיקה

כאמור בדברי ההסבר להצעת החוק, הרקע להצעה הוא התפתחותו של דואופול במכירת ספרים בישראל - מצב שבו עיקר מכירת הספרים מתרכזת בשתי רשתות גדולות - "סטימצקי" ו"צומת ספרים", שהתחרות ביניהן הובילה למבצעי הנחה שבהם זמן קצר לאחר צאתו לאור של ספר הוא נמכר בהנחה ניכרת ממחירו הנקוב. מצב זה הוביל ליוזמה של הוצאות הספרים לחקיקה שתגן על מחיר הספר, בדומה לחקיקה במדינות אחרות, כגון צרפת.
ראשיתו של החוק הוא יוזמה של רוזלין דרעי, נספחת לענייני ספר וספרות בשגרירות צרפת שהוביל להצעת החוק הראשונה בהצעת חוק פרטית של חברי הכנסת זבולון אורלב, ניצן הורוביץ, שלי יחימוביץ', נחמן שי ויריב לוין, שהונחה על שולחן הכנסת ה-18 ב-8 בפברואר 2010. בכנסת ה-19 הגישה חברת הכנסת שלי יחימוביץ' הצעת חוק פרטית דומה. ביוזמתה של שרת התרבות והספורט, לימור לבנת, הוגשה לכנסת, ב-18 ביולי 2012, הצעת חוק מטעם הממשלה, שהרחיבה במידה ניכרת את הצעת החוק הפרטית. הצעת חוק זו אושרה בכנסת ב-31 ביולי 2013.
החוק נכנס לתוקף ב-6 בפברואר 2014, שישה חודשים לאחר פרסומו ב"רשומות". הוא נחקק כהוראת שעה למשך שלוש שנים מיום תחילתו, כדי שבשנים אלה ניתן יהיה לעמוד על השפעתו ולהחליט על המשך דרכו של החוק.
היסטוריה חקיקתית > ביטול החוק

בהמשך לתלונות צרכנים כנגד החוק, על כי הוא גורם להתייקרות הספרים, תלונות מצד סופרים, בעיקר חדשים, כי החוק גורם לקשיים בהוצאת ספריהם מפני שהמו"לים חוששים להוציא ספרים של סופרים חדשים, משום שהמחיר הגבוה והאיסור לתת הנחות מתחת למחיר המחירון ירתיעו קונים, ונתונים המצביעים על ירידת הפעילות בענף הספרים, הודיעה שרת התרבות מירי רגב, ב-3 ביוני 2015 כי החליטה להקים ועדה לבחינה מחודשת של החוק. להודעת השרה קדמה הודעתו של ח"כ יואב קיש כי יקדם הצעת חוק לתיקון חוק הספרים ודיון בוועדת הכנסת שבו הושמעו דעות בעד ונגד החוק במתכונתו הנוכחית. השרה הודיעה כי הוועדה תכלול את נציגי רשתות הספרים, נציגי המו"לים, נציגי הסופרים, וכן ח"כ מהקואליציה וח"כ מהאופוזיציה. במרץ 2016 הודיעה רגב כי תפעל לביטול החוק, ואף פורסם תזכיר חוק לביטולו. במאי 2016 הצביעה הממשלה בעד קידום הליך ביטול החוק בכנסת.
הצעת החוק מטעם הממשלה קבעה שהחוק בטל, אך בסופו של דבר אישרה הכנסת תיקון לחוק שקבע שרבים מסעיפי החוק המקורי, ובהם ההגנה על מחיר הספר ועל התמלוגים למחבר, יתבטלו ב-1 בספטמבר 2016, כחמישה חודשים לפני גמר התוקף שנקבע לחוק מלכתחילה, ואילו תוקף הסעיפים שלא בוטלו הוארך עד יוני 2018. הגבלת ההנחה ממחיר הספר בשבוע הספר העברי ל־20% בוטלה מידית, כך שלא תחול כבר בשבוע הספר של שנת 2016.
הערות שוליים

↑  'חוק הסופרים פגע גם בסופרים וגם בקוראים', באתר ערוץ 7
↑  עינב שיף‏, יוכי ברנדס: "סופרים המתנגדים לחוק מפחדים לדבר", באתר וואלה, 26 בינואר 2010
↑  שגיא בן נון‏, "אני מוכן לשרוף את עצמי בכיכר, אם זה יחסל את חוק הספרים", באתר וואלה, 3 ביוני 2015
↑  ערוץ היוטיוב של סלע מאיר הוצאת ספרים, העונש על מכירת ספרים בהנחה: קנס של מיליון דולר, באתר יוטיוב
↑  מנחם פרי, מכתב לוועדת החינוך של הכנסת, באתר "הספריה החדשה", 18 בפברואר 2008
↑  מיה סלע, מנחם פרי חוזה את סופה של הספרות הישראלית, באתר הארץ, 8 ביוני 2012
1 2   גילי איזיקוביץ, יהונתן ליס, אחרי ההכרזה בוועידת הארץ לתרבות: השרה רגב הפיצה את תזכיר החוק לביטול חוק הספרים, באתר הארץ, 6 במרץ 2016
↑  הצעת חוק להגנת הספרות והסופרים בישראל, התש"ע–2010, באתר הכנסת
↑  הצעת חוק להגנת הספרות והסופרים בישראל, התשע"ג–2013, באתר הכנסת
↑  רוני אפרת‏, הסערה סביב חוק הספרים: "רשתות השיווק יפסיקו לסחוט סופרים", באתר וואלה, 11 ביוני 2012
↑  הצעת חוק להגנת הספרות והסופרים בישראל (הוראת שעה), התשע”ב-2012, ה"ח הממשלה 711 מיום 18 ביולי 2012
↑  חוק להגנת הספרות והסופרים בישראל (הוראת שעה), התשע”ג-2013, ס"ח 2407 מיום 6 באוגוסט 2013
↑  יהונתן ליס, שרת התרבות רגב מקימה ועדה לבחינת חוק הספרים, באתר הארץ, 3 ביוני 2015
↑  זאב קם, ח"כ קיש: "חוק הספרים פגע בסופרים - יש לבטלו", באתר nrg‏, 31 במאי 2015
↑  זאב קם, רגב: "לעם הספר מגיע ספרים במחיר עממי", באתר nrg‏, 3 ביוני 2015
↑  תזכיר חוק להגנת הספרות והסופרים בישראל (הוראת שעה) (ביטול), התשע"ו-2016, הופץ ב-6 במרץ 2016 על ידי משרד התרבות והספורט באתר החקיקה הממשלתי
↑  הצעת חוק להגנת הספרות והסופרים בישראל (הוראת שעה) (ביטול), התשע"ו-2016, ס"ח 1044 מ-23 במאי 2016
↑  הצעת חוק להגנת הספרות והסופרים בישראל (הוראת שעה) (תיקון), התשע"ו–2016 (נוסח לא סופי)
שוגר (סדרת טלוויזיה)

| --- | --- |

 סוגה:  פשע, סדרת מתח, סדרת מסתורין, סדרת דרמה, מדע בדיוני 
 יוצרים:  מארק פרוטוסביץ'
 כותבים:  מרק פרוטוסוויץ' 
 בימוי:  פרננדו מאיירלס
 שחקנים:  קולין פארל קירבי האוול-בפטיסט איימי ראיין דניס בוטסיקאריס נייט קורדרי אלכס הרננדז ג'יימס קרומוול
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  לוס אנג'לס 
 מספר עונות:  1 
 מספר פרקים:  8 (נכון ל־17 במאי 2024) 
 הפקה
 מפיקים בפועל:  קולין פארל מארק פרוטוסביץ' סיימון קינברג אודרי צ'ון סקוט גרינברג צ'יפ ווצ'ליך פרננדו מאיירלס
 חברת הפקה:  Protokino Kinberg Genre Chapel Place Productions אולפני אפל
 צלמים:  סיזר קרלאונה 
 אורך פרק:  32–49 דקות
 שידור
 רשת שידור:  אפל TV פלוס
 תקופת שידור מקורית:  5 באפריל 2024 – הווה 
 קישורים חיצוניים
 דף התוכנית ב-IMDb
 
שוגר (באנגלית: Sugar) היא סדרת דרמה-מסתורין אמריקאית שנוצרה על ידי מארק פרוטוסביץ', בוימה על ידי פרננדו מאיירלס ובכיכובו של קולין פארל המשמש גם כמפיק בפועל.
הסדרה עלתה לשידור בשירות "אפל TV פלוס" ב-5 באפריל 2024. באוקטובר 2024, הסדרה חודשה לעונה שנייה על ידי אפל TV פלוס.
רקע עלילתי

עלילת הסדרה עוקבת אחר ג’ון שוגר, בלש פרטי שחוקר את היעלמותה המסתורית של אוליביה – נכדתו האהובה של המפיק ההוליוודי האגדי ג׳ונתן סיגל. ככל שהוא מעמיק בתיק, שוגר מתחיל לחשוף את סודותיה החבויים והאפלים של משפחת סיגל, חלקם טריים וחלקם נשכחו לפני הרבה מאוד זמן. במקביל, עברו של שוגר מהתקופה לפני שעבר ללוס אנג'לס רודף אותו, ומשפיע על סיכוייו לפצח את הפרשיה ובנוסף לכך, מישהו בא בעקבותיו בניסיון לגרום לו לזנוח את התיק.
צוות השחקנים והדמויות > דמויות ראשיות

קולין פארל – ג'ון שוגר
קירבי האוול-בפטיסט – רובי
איימי ראיין – מלאני מקינטוש
דניס בוטסיקאריס – ברני סיגל
נייט קורדרי – דייוויד סיגל
אלכס הרננדז – קני
ג'יימס קרומוול – ג'ונתן סיגל
צוות השחקנים והדמויות > דמויות משניות ואורחות

מיגל סנדובל – תומאס קינזי
סידני צ'נדלר – אוליביה סיגל
ג'ון ביברס – קארל
נטלי אלין לינד – רייצ'ל קיי
אריק לאנג – סטלינגס
אנה גאן – מרגיט
ג'ייסון באטלר הרנר – הנרי
סקוט לורנס – ד"ר ויקרס
ג'ונתן סלאבין
ג'ואי פולארי
לינדזי פולסיפר
אליזבת אנווייז – גברת סיגל
מסי פורלן – קרלוס
אדריאן מרטינז – גלן
הפקה

בדצמבר 2021, הוכרז כי שירות "אפל TV פלוס" ניצחה במלחמת הצעות מחיר על הזכויות להפקת הסדרה, בה התעתד לככב קולין פארל. ליהוקו של פארל אושר רשמית ביוני 2022, כשנמסר כי הפקת הסדרה זכתה לאור ירוק. באוגוסט 2022, נמסר על ליהוקם של קירבי האוול-בפטיסט, איימי ראיין, דניס בוטסיקאריס, אלכס הרננדז, לינדזי פולסיפר, אנה גאן וג'יימס קרומוול לצוות השחקנים. בספטמבר 2022, נמסר על ליהוקם של נייט קורדרי, סידני צ'נדלר, מיגל סנדובל, אליזבת אנווייז וג'ייסון באטלר הרנר.
צילומי הסדרה החלו באוגוסט 2022, ונמשכו עד לסתיו 2022.
באוקטובר 2024, הסדרה חודשה לעונה שנייה על ידי אפל TV פלוס. העונה השנייה תתרחש בלוס אנג'לס, כאשר שוגר יעסוק במקרה נוסף של נעדר תוך המשך חיפושו אחר אחותו הנעדרת.
ביקורות

באתר הביקורות "Rotten Tomatoes", זכתה הסדרה לציון 81% על בסיס 53 ביקורות חיוביות. באתר הביקורות המשוקללות "Metacritic", זכתה הסדרה לציון ממוצע של 67/100 על בסיס 24 ביקורות, דבר המצביע על "ביקורות חיוביות לרוב".
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס אמי אמנותי לבידור בפריים טיים | הצילום הטוב ביותר לסדרת מצלמה בודדת (חצי שעה) | ריצ'רד רוטקובסקי | מועמדות |  |
| 2025 | פרס סאטורן | סדרת ההרפתקאות הטובה ביותר |  | מועמדות |  |
הערות שוליים

↑  Schwartz, Ryan (February 5, 2024). "Apple Sets Dates for Jake Gyllenhaal's Presumed Innocent Remake, Michael Douglas' Franklin and 10 Others (Watch)". TVLine. Retrieved April 15, 2024.
1 2  Peter White, Colin Farrell’s ‘Sugar’ Renewed For Season 2 At Apple, Deadline, ‏2024-10-02 (באנגלית אמריקאית)
1 2  Otterson, Joe (June 9, 2022). "Apple Orders Drama Series 'Sugar' Starring Colin Farrell From Writer Mark Protosevich". Variety. Retrieved April 15, 2024.
↑  "Apple TV+ drops new teaser showcasing star-studded, upcoming lineup of new and returning series and films". Apple TV+ Press. Retrieved April 15, 2024.
↑  Goldberg, Lesley (June 9, 2022). "Colin Farrell to Star in Genre-Bending Apple Series 'Sugar'". The Hollywood Reporter. Retrieved April 15, 2024.
↑  Cordero, Rosy (August 17, 2022). "Sugar: Kirby Howell-Baptiste To Star Opposite Colin Farrell In Apple Series". Deadline Hollywood. Retrieved April 15, 2024.
↑  Petski, Denise (August 18, 2022). "Amy Ryan Joins Colin Farrell & Kirby Howell-Baptiste In Apple Series Sugar". Deadline Hollywood. Retrieved April 15, 2024.
↑  White, Peter (August 29, 2022). "Sugar: Alex Hernandez, Lindsay Pulsipher & Dennis Boutsikaris To Star In Apple Series, Anna Gunn & James Cromwell To Recur". Deadline Hollywood. Retrieved April 15, 2024.
↑  Cordero, Rosy (September 27, 2022). "Sugar: Nate Corddry, Sydney Chandler & Miguel Sandoval Among 5 Cast In Apple Series". Deadline Hollywood. Retrieved April 15, 2024.
↑  Sharf, Zack (August 1, 2022). "Colin Farrell Hopes Penguin Series Starts Filming in 2023, and He Still Wants to Star in The Batman 2". Variety. Retrieved April 15, 2024.
↑  "Sugar: Season 1". Rotten Tomatoes. Fandango Media. Retrieved April 15, 2024.
↑  "Sugar". Metacritic. Fandango Media. Retrieved April 15, 2024.
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
קוברה קאי

| --- | --- |

כרזת עונה 2
 סוגה:  דרמה קומית, סדרת פעולה 
 שחקנים:  ראלף מאצ'יו (דניאל לרוסו)  שולו מרידואניה (Miguel Diaz)  טאנר ביוקנן (Robby Keene)  ויליאם זבקה (Johnny Lawrence)  רוב גריסון  דייוויד סילברמן  דבורה מיי  Zele Avradopoulos  Vishesh Chachra  ג'סי קוב  Cuyle Carvin  Adam Drescher  קים פילדס  Sohee Park  די שניידר  מייג'ור דודג'  גיאני דסנזו  Vanessa Rubio  לינדה בוסטון  דרק רוסו  Eric Goins  Hiro Koda  Suehyla El-Attar Young  טרי סרפיקו  דייוויד שאטרו  Rose Bianco  אנליסה קוקריין  קליל איוורג  Dan Ahdoot  פול וולטר האוזר  בו מיטשל  פייטון ליסט  ג'ייקוב ברטרנד  מרטין קוב  קורטני הנגלר  מרי מאוזר  Kurt Yue  דיאורה בירד  סוזן גלאגר  טאמלין טומיטה  רנדי הלר  יוג'י אוקומוטו  Terayle Hill  אליזבת שו  בארט קרנאהן  Matt Borlenghi  אדוארד אסנר  קן דביטיאן  Alicia Hannah-Kim  בפסקה זו 3 רשומות נוספות שטרם תורגמו 
 ארץ מקור:  ארצות הברית ארצות הברית
 שפות:  אנגלית 
 מספר עונות:  6
 מספר פרקים:  65
 הפקה
 חברת הפקה:  אוברברוק בידור 
 הפצה:  נטפליקס 
 שידור
 רשת שידור:  יוטיוב פרימיום (עונות 1–2)  נטפליקס
 פורמט (תמונה):  4K‏ (Ultra HDTV)
 פורמט (קול):  סטריאו
 תקופת שידור מקורית:  2 במאי 2018 – הווה
 קישורים חיצוניים
 דף התוכנית ב-IMDb
 
קוברה קאי (באנגלית: Cobra Kai) היא סדרת ספין-אוף אמריקאית לסרטי "קראטה קיד" משנות ה-80 וה-90, בהשתתפות השחקנים המקוריים, ראלף מאצ'יו בתפקיד דניאל לרוסו וויליאם זבקה בתפקיד ג'וני לורנס, היריב העיקרי של דניאל בסרטים. בסדרה שניהם פותחים דוג'ו ונאבקים אחד בהצלחת השני.
העונה הראשונה התחילה ב-2 במאי 2018 וכללה 10 פרקים והשנייה ב-24 באפריל 2019 וכללה 10 פרקים, כששתיהן שודרו בשידורי יוטיוב פרימיום, ולאחר שהחברה הפסיקה לייצר סדרות היא מכרה את זכויות השידור לנטפליקס, בה הודיעו על הפקת שתי עונות נוספות. העונה השלישית עלתה לשידור ב-1 בינואר 2021 והעונה הרביעית עלתה לשידור ב-31 בדצמבר 2021. עונתה החמישית של הסדרה עלתה לשידור ב-9 בספטמבר 2022.בינואר 2024 הודיעו שיהיה עונה 6 ואחרונה והעונה תהיה ארוכה מין הרגיל. ב-2 במאי הודיעו כי עונה 6 תעלה בשלושה חלקים. חלק 1 עלה ב-18 ביולי, חלק 2 עלה ב-15 בנובמבר, חלק 3 עלה ב-13 בפברואר 2025.
סקירה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 10 | 10 | 2 במאי 2018 | 2 במאי 2018 |
|  | 2 | 10 | 10 | 24 באפריל 2019 | 24 באפריל 2019 |
|  | 3 | 10 | 10 | 1 בינואר 2021 | 1 בינואר 2021 |
|  | 4 | 10 | 10 | 31 בדצמבר 2021 | 31 בדצמבר 2021 |
|  | 5 | 10 | 10 | 9 בספטמבר 2022 | 9 בספטמבר 2022 |
עונה 6 מחולקת ל-3 חלקים.
חלק 1 - יצא ב-18 ביולי 2024 וכלל 5 פרקים.
חלק 2 - יצא ב-15 בנובמבר 2024 וכלל 5 פרקים.
חלק 3 - יצא ב-13 בפברואר 2025. וכלל 5 פרקים.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | תיאום הפעלולים הטוב ביותר בסדרת קומדיה או תוכנית וראייטי | קן בארפילד | מועמדות |  |
| 2025 | פרס סאטורן | סדרת האקשן/מותחן הטובה ביותר |  | זכייה |  |
| 2025 | פרס סאטורן | השחקן/ית הצעיר/ה הטוב/ה ביותר בסדרת טלוויזיה | שולו מרידואניה | זכייה |  |
| 2025 | פרס סאטורן | כוכב האורח הטוב ביותר בסדרת טלוויזיה | מרטין קוב | מועמדות |  |
הערות שוליים

↑  ‘Cobra Kai’ Renewed For Season 4 By Netflix, Sets Season 3 Premiere Date On Streamer, Deadline, ‏2 באוקטובר 2020 (באנגלית)
↑  נעמה ברקן, "קוברה קאי", הרוצח הלילי וגיבורי העל של מארוול: הסדרות השוות של ינואר, באתר ynet, 1 בינואר 2020
↑  Ryan Parker (May 5, 2022). ‘Cobra Kai’ Season Five Premiere Date Revealed Along With Action-Packed Teaser. Hollywood Reporter. Retrieved May 6, 2022
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
| קראטה קיד |
| --- | --- | --- |
| סרטים | קראטה קיד‏ (1984) • קראטה קיד 2 (1986) • קראטה קיד 3 (1989) • הקראטה קיד הבא (1994) • קראטה קיד (2010) |  |
| טלוויזיה | קראטה קיד (1989) • קוברה קאי (2018-הווה) |  |
| אחר | קראטה קיד - דמויות • קראטה קיד (משחק מחשב) (1987) • קראטה קיד 2 (משחק מחשב) (1986) • Cobra Kai: The Karate Kid Saga Continues‏ (2020) • Never Say Never (שיר הנושא של הסרט משנת 2010) |  |
מר וגברת סמית' (סדרת טלוויזיה)

| --- | --- |

 מבוסס על:  מר וגברת סמית' 
 סוגה:  פעולה, סרט ריגול, מותחן ריגול, דרמה קומית, סדרת טלוויזיה רומנטית 
 יוצרים:  דונלד גלובר, פרנצ'סקה סלואן 
 בימוי:  קרנה אוונס, איימי סימץ, הירו מוראי, דונלד גלובר 
 שחקנים:  דונלד גלובר מאיה ארסקין
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  8 
 הפקה
 מפיקים בפועל:  פרנצ'סקה סלואן 
 אורך פרק:  42–63 דקות
 שידור
 רשת שידור:  פריים וידאו
 תקופת שידור מקורית:  2 בפברואר 2024 – הווה
 קישורים חיצוניים
 אתר רשמי
 דף התוכנית ב-IMDb
 
מר וגברת סמית' (באנגלית: Mr. & Mrs. Smith) היא סדרת טלוויזיה אמריקאית מסוגת מותחן שנוצרה על ידי דונלד גלובר ופרנצ'סקה סלואן. הסדרה מבוססת רעיונית על הסרט בעל אותו השם מ-2005, אך בעלת סיפור שונה במקצת. הסדרה מתארת זוג זרים אשר הופגשו בניהם על ידי ארגון מסתורי וחשאי למטרת ביצוע משימות שונות, והקשר שבניהם.
רקע

עלילת הסדרה מתארת זוג זרים אשר נרשם לעבוד בארגון מסתורי וחשאי, ומצוות לעבוד כזוג נשוי בעל השמות הפלוניים ג'ון וג'יין סמית'. הזוג מקבלים משימות בצורה אנונימית דרך הודעות טקסט מדמות בשם "Hihi", ואינם יודעים פרטים על הארגון בו הם עובדים.
שחקנים > ראשי

דונלד גלובר - ג'ון סמית' \ מייקל
מאיה ארסקין - ג'יין סמית' \ אלנה
פיתוח

דונלד גלובר ופרנצ'סקה סלואן יצרו את הסדרה, כשבעונה הראשונה גלובר ומאיה ארסקין גילמו את ג'ון וג'יין סמית'.
באוקטובר 2024, פורסם כי הפקת מחפשת שחקנים חדשים לתפקידים הראשיים בעונה השנייה, כאשר תפקידים אלה הם של ג'ון וג'יין סמית'. השחקנים הנדרשים הם גבר ואישה בשנות ה-20 לחייהם, והחוזים מיועדים לשנה אחת. בילי אייליש היא בין השמות המועמדים לתפקידים, כשמועה נוספת מתבססת על הופעתה הקודמת בסדרת "נחיל" של דונלד גלובר. על פי השמועות, ייתכן שהעונה השנייה תתקדם בפורמט אנתולוגיה, כאשר כל עונה תציג סיפור ודמויות חדשות, בדומה לסדרה "פארגו" שבה עבדה סלואן. לפי השמועות, התפקידים של ג'ון וג'יין בעונה השנייה יהיו של דמויות חדשות ולא יחליפו את אלו ששיחקו גלובר וארסקין בעונה הראשונה.